Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 147

4. Specifikus üzenetek A gazdasági szféra esetében is az általános üzenetek — különösen a KS központi üzenete, amely a lehetõségeket, a felkészülést és a jövõt hangsúlyozza — adják a kommunikáció keretét. Ugyanakkor a gazdaság szereplõit elsõsorban az õket érintõ célcsoport specifikus üzenetek — amelyek általában szakmai információk — érdeklik. Így õket megcélozva elsõsorban nem a szó szoros értelmében vett üzeneteket kell küldeni, hanem rendszeres, szakszerû, céltudatos információs-, támogató-, szervezõtevékenység és intézményrendszer szükséges, a KS azon központi üzenetére támaszkodva, amely az információk elérhetõségét hangsúlyozza. Ezt a tájékoztatási irányt az is erõsíti, hogy mint Európában szinte mindenhol, Magyarországon is nyugodtan kijelenthetjük, hogy a gazdasági élet szereplõi, az üzletemberek többsége egyértelmûen csatlakozáspárti. A gazdasági szereplõk tisztában vannak azzal, hogy a csatlakozás nehézségeket, kihívásokat is magával hoz, de a várható elõnyök mindenféleképpen meghaladják a hátrányokat. Ezért az õ esetükben nem érzelmi, hanem szakmai információkra alapozott tényszerû kommunikációra van szükség a piaci lehetõségeket és a felkészülési feladatokat hangsúlyozva. A szakmai és érdekképviseleti szervezeteken keresztül a gazdasági szereplõk felé a következõ általános üzenetek tudatosítására van szükség: — „Az EU egységes piac” A magyar vállalkozásoknak tisztában kell lenniük az egységes belsõ piac jelentésével, és az ebbõl a szakmájukra vonatkozó következményekkel: azaz a piaci lehetõségekkel és a felkészülési feladatokkal. — „A csatlakozás lehetõséget ad a növekedéshez.” A csatlakozás új piacokat, forrásokat, technológiákat jelent a gazdaság szereplõinek (egy 450 milliós piacot „kapnak”). E lehetõségeket azonban csak a felkészültek tudják kihasználni. Azok a vállalatok, amelyek elmulasztják a tagság feltételeihez való alkalmazkodást, a növekvõ verseny hatására helyzetük rosszabbodására számíthatnak. — „A gazdasági, szakmai szervezetek, érdekképviseletek a Kormány „szövetségesei” a felkészülési folyamatban.” A csatlakozásra való felkészülés nem kizárólag az állam feladata, ezért ebben a szakmai szövetségekre és érdekképviseletekre is jelentõs szerep hárul. A kormányzat partnerként kezeli és folyamatos párbeszédet tart fenn a gazdaság képviselõivel, mert csak így lehet sikeres a felkészülési és alkalmazkodási folyamat. — „A felkészülésre nem csak a csatlakozás miatt van szükség.” A felkészülést nem csak az EU-csatlakozás miatt kell komolyan venni és végrehajtani, hanem ez feltétele annak, hogy megtartsuk vállalataink versenyképességét, modernizáljuk országunkat. — „A sikeres csatlakozás érdekében anyagi ráfordításokkal is kell számolni.” A gazdasági szféra felkészülése csak úgy lehet sikeres, ha ehhez annak szereplõi is hozzájárulnak. A Kormány lehetõségei és eszközei korlátozottak, és az egyes vállalatok, illetve a szakmai szervezetek aktív részvétele és anyagi áldozatai nélkül Magyarország EU-tagsága nem hozhatja meg a várt elõnyöket. 2002/151/II. szám — „Az EU egyre nagyobb hangsúlyt helyez az állampolgárok életminõségének és környezetének védelmére, javítására.” Az Európai Unióban, az utóbbi idõben különös figyelmet kaptak, elsõsorban az állampolgárok és környezetük életminõségét középpontba állító területek (környezetvédelem, élelmiszerbiztonság, fogyasztóvédelem stb.). Az ebbõl származó követelményeket és feladatokat tudatosítani kell az érintett szakmai és érdekképviseleti szervezetekkel. — „Az EU-támogatások nem járnak automatikusan, azokat meg kell pályázni.” A támogatásokat Magyarország a legtöbb esetben nem automatikusan kapja, hanem megalapozott és jól kidolgozott projekttervekkel kell megpályáznia és emellett saját erõforrásokat is fel kell mutatnia (társfinanszírozás). Ez az elv érvényes mind az állami, mind pedig a privátszféra projektjeire. Tehát itt is azt az üzenetet kell kihangsúlyozni, hogy a csatlakozás csak egy lehetõség, mellyel az országnak tudnia kell élni. A szakmai üzenetek két fõ típusát különböztethetjük meg: — A fõ szakmacsoportokra lebontható specifikus üzenetek: Ezek a minisztériumok és a vonatkozó szakmai szervezetek által közösen kidolgozandó üzenetek fõ szakmacsoportonként mutatják be az adott szakmára, ágazatra vonatkozó speciális feltételeket és szabályokat (pl. az adott területre vonatkozó csomagolási, minõségvédelmi, fogyasztóvédelmi rendelkezéseket). — Horizontális üzenetek: Ezek a minden szakmára, vagy az ágazatok többségére együttesen vonatkozó vállalatok, gazdálkodási szervezetek mûködésével kapcsolatos információkat bemutató üzenetek, amelyeket elsõsorban a szaktárcáknak és a legnagyobb szakmai, érdekképviseleti ernyõszervezeteknek közösen kell kidolgozniuk és tagságuk, valamint a kisebb szakmai és érdekképviseleti szervezetek körében széles körben terjeszteniük. A szakmaspecifikus üzeneteknek a következõ központi kérdésre kell választ adni: „Pontosan mi vonatkozik a cégemre a felkészülésbõl?” Az acquis communautaire-bõl eredõ mintegy 100 000 oldalnyi (és folyamatosan változó, bõvülõ) joganyagnak csak töredéke érint közvetlenül egy adott céget. A legfontosabb, hogy minden vállalkozás tisztában legyen azzal, hogy pontosan mire kell felkészülnie a csatlakozásig, majd azt követõen; azaz ismerje a számára szükséges szakmai információkat. E központi kérdésre válaszolva elsõsorban a következõ — a teljesség igénye nélkül felsorolt — területekre vonatkozó szakmai információkat kell a vállalkozásoknak megismerniük a KS segítségével: — Mit kell tennem a csatlakozásig? (hogyan készítsük el cégünk felkészülési stratégiáját?). — A szakmám jellegzetességei az EU-ban (nemzeti sajátosságok, versenytársak, kihívások). — Az egységes piac céljai és mûködési elve. — EU-béli üzleti partnerlehetõségek. — EU-közösségi programok igénybevétele. — Pályázás EU-támogatásokra. — Részvétel közbeszerzési pályázatokon. — Minõségi és minõségellenõrzési követelmények. — Statisztikai kötelezettségek. — Vámeljárások. — Adózás és járulékok. — EU-szabványok. — Csomagolás, címkézés. — Fogyasztóvédelem. — Környezetvédelem. — Versenyjog. — Szociális- és munkajog, munkabiztonság. — Munkavállalás, vállalatalapítás. — Az európai piacra való belépés feltételei.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes